Document ID: /roh_data/filtered/fineweb-2-filterrobots_roh.jsonl.gz/57448

L’Iniziativa cunter pesticids e l’Iniziativa per aua da baiver netta giajan memia lunsch, ha il minister d’economia Guy Parmelin ditg il mardi avant las medias. Perquai saja il Cussegl federal cunter las duas fatschentas che vegnan ils 13 da zercladur en votaziun.
Omaduas iniziativas flaivlentian la segirezza alimentara en Svizra, sco era la producziun da mangiativas, ha ditg Parmelin. Uschia sajan periclitadas plazzas da lavur, ed il squitsch sin l’ambient vegnia spustà en l’exteriur.
La discussiun en il Controvers
En il Controvers han discussiunà Stefan Engler e Jon Pult davart las duas iniziativas agraras ch'ans spetgan a las proximas votaziuns.